***FÆLLESSANG - ALLE PÅ SCENEN***

***SCENE 1 (Stinne)* De hæslige slønglers klub**

*Ole Lund Kirkegaard* **(Karla)** *træder ind på scenen....*   
*Han går omkring med en pibe og nogle bøger eller papirer i hånden.*  
*Pludselig opdager han publikum:*

Åh, god aften mine damer og herrer. Jeg havde slet ikke set jer. Jeg gik helt i mine egne tanker. Hvad jeg går rundt og tænker på??? Jo, ser I. Jeg er forfatter. Jeg skriver historier.

Egentlig er jeg skolelærer på en lille skole i en lille by, der hedder Oue. Jeg synes, børn er det mest fantastiske i verden, så derfor elsker jeg bare at være lærer.

Når jeg har fået en god ide til mine historier, så spørger jeg altid børnene, hvad de synes. Børnene er bare så gode til at hjælpe mig. Måske synes de, det jeg skriver er sjovt. Eller måske kedeligt.

Så laver jeg det om, og prøver med en ny ide, indtil børnene godt kan lide det. Først her kan historien blive til noget.

*Ole Lund Kirkegaard sætter sig ved skrivemaskinen. Han skriver lidt. Så kigger han op:*

Jeg er ved at skrive en helt ny historie. Mon børnene kan lide den? Jeg spørger dem lige.

Hej børn. Nu skal I høre. Min historie handler om 5 drenge. Albert, Ivan Olsen, Topper, Frode og Virgil. Først laver de en rigtig drenge-klub. En klub for **frække** drenge. De bygger faktisk et klubhus, og så går de ud for at lege med pigerne. Hvad tænker I om den ide?

*BØRNENE PÅ SKÆRMEN:*

* Jeg synes altså, det lyder lidt kedeligt, at de bare leger med pigerne.
* Det er en meget god ide med den der drengeklub for frække drenge.
* Men de lyder bare ikke særlig frække. De lyder sådan lidt for flinke.
* Kunne de ikke drille pigerne i stedet for?
* Måske lave en klub, som går på tøsejagt.
* Og så kunne pigerne udspionere dem.....

*Lyden af hamre og save. Måske i takt. Måske noget a la stomp – bare med hamre på træ. Eller også helt tilfældigt. Bare det larmer.*

*Albert, Topper, Ivan Olsen, Frode og Virgil er på scenen. Ude i siden sidder nogle tøser og gemmer sig. De hvisker og fniser.*

**Albert (Falk):** Hey, drenge. Hvad synes I egentlig vores klub skal hedde?

**Ivan Olsen (Naja):** Bare ikke noget med Tarzan – eller Frøsnapper.

**Frode (Anton):** Hvad med vi-hader-tøser-klubben?

**Topper (Hans):** Jeg hader altså ikke tøser. Sille er bare den sødeste pige i verden.

**Virgil (Maya Helena):** Noget med sløngler. I ved, forfærdelige sløngler. Nogen, som folk er virkelig bange for.

**Albert, Ivan Olsen, Frode, Topper og Virgil rejser sig og råber i kor:**   
DE HÆSLIGE SLØNGLERS KLUB....

**Albert:** De

**Ivan Olsen:** Hæslige

**Frode:** Slønglers

**Topper:** Klub

**Virgil:** Nemlig. Jeg laver et skilt. *(løber ud)*

*De andre arbejde videre på scenen med at hamre og bygge... Lyden dæmpes og bliver “usynlig”*

**ORLA (Isidora):** Hallo der. Hvad har I gang i?

**Albert:** Ikk noed

**ORLA**: Må jeg være med?

**Ivan Olsen**: Nej. Vi leger aldrig med piger eller bøller.

**Frode**: De hæslige sløngler leger kun med hinanden.

**ORLA**: Øv. *(til publikum)*. Det skal de få betalt, sådan nogle bette-lorte...

**Topper:** Nå, nu må I altså se at få lidt fart på, så vi kan få lavet klubhuset færdigt, inden vi skal i skole.

*De arbejder igen uden lyd....*

**PIGE 1(Asta):** De hæslige slønglers klub. Tihi. De er altså skøre, de drenge.

**PIGE 2 (Olivia):** Hvad mon de har for? Tror du, de vil hive os i rottehalerne?

**PIGE 3 (Eleanor):** Eller kaste remoulademadder efter os?

**PIGE 4 (Elisa):** Måske vil de binde os til et træ og lege indianere?

**PIGE 1 og 2:** Åh nej, vi bliver bare snavsede

**PIGE 3 og 4:** Schyyy. Vi kan ikke høre, hvad de siger.

…*Virgil kommer ind med skiltet.*

**Virgil:** Se drenge. Kan I li’ det? Det kan hænge her (stiller eller hænger det et sted)

**Albert:** Det er i grunden slet ikke så tosset.

**Ivan Olsen:** Hvad skal vi lave, når vi er færdige med at bygge?

**Frode:** Så skal vi da finde nogle tøser og drille dem.

**Topper:** Jeg kunne tegne en tøsefælde med min magiske blyant.

**Virgil:** Eller vi kunne rykke dem i rottehalerne?

**Albert:** Hey, se. Der sidder nogle piger og gemmer sig derovre.

**Ivan Olsen:** Lad os give dem buksevand....

**PIGE 1:** I kan ikke give os buksevand.

**PIGE 2:** Vi har jo kjole på.

**PIGE 3**: Pas bare på, det kunne jo være vi henter Orla. Så kan han give jer tæv.

***SKOLEKLOKKEN RINGER***

**PIGE 4:** Det var sørens. Nu skal vi i skole igen. Øv. Vi havde det lige så morsomt.

**Drengene i kor:** Øøøvvv. Nu havde vi det lige så sjovt.

Pigerne griner.

*Alle børnene går ud af scenen.*

***SCENE 2 (Christian)* I klasseværelset**

**Læreren:**  **Elin-Tone**

**Frode:**  **Florian**

**Albert:** **Artur**

**Topper:**  **Frede**

**PIGE 1:**   **Diya,**

**PIGE 2:** **Maya ikke på skærm,**

**PIGE 3**: **Mai**

**PIGE 4:** **Vigga**

**Dreng 1**  **Elias**

**Dreng 2** **Wadih**

**Ivan Olsen:**  **Vilma**

**Virgil:**  **August**

**Ole Lund Kirkegaard:**  Agnes

*Ole Lund Kirkegaard kommer igen på scenen. Han sætter sig ved skrivemaskinen og taster lidt. Så kigger han op og siger:*

**Agnes:** Børnene gav mig virkelig mange gode idéer. De hæslige slønglers klub. Det er da morsomt. Præcis som da jeg var dreng. Hold op, hvor mine kammerater og jeg lavede mange narrestreger, når vi gik på rov i smedens blommetræ. Men nu er børnene i min historie i skole.

Jeg var ikke så glad for skolen, da jeg selv var barn. Jeg var vist temmelig ordblind, og alle bogstaverne var som myrer. Jeg kan også huske mine lærere. Især de sure.

Nå, videre med min historie. Børnene er i skole. Hvad mon de skal lave i klassen i dag? En hyggelig time med lidt regning?

Hvad tænker I, børn?

BØRNENE PÅ SKÆRMEN:

* Det skal være sjovt at gå i skole
* Børnene må godt lave fiduser.
* Ja, som at lave papirflyvere
* og kaste remoulademadder på tavlen.
* De kan jo se, om de kan få læreren til at flippe.
* Jeg synes ikke, læreren skal blive alt for sur.

**Agnes: Tak, I søde børn. Nu ved jeg præcis, hvad historien skal handle om.**

Ole Lund Kirkegaard sætter sig ved skrivemaskinen.

Børnene i scene 2 sidder i klassen. Albert, Virgil, Topper, Ivan Olsen og Frode sidder og snakker. En af dem hiver en pige i fletningerne. Hun skælder ud. Han griner til de andre drenge, der klapper ham på skulderen.

*Læreren kommer ind*

**Elin-Tone: Læreren:** Ja, så skal vi til at gå i skole, kære børn.

**Florian: Frode:** Det regnede vi osse med.

**Elin-Tone: Læreren:** I dag skal vi lære at regne.

**Artur:Albert:** Skal vi ikke læse lektier?

**Elin-Tone: Læreren:** Æh... Når vi lærer at regne, er det det samme som at læse lektier.

**Frede: Topper:** Hold da op. Det lyder vel nok nemt.

**Diya: PIGE 1:** Skal vi ikke snart spise? Jeg er sulten.

**Maya: PIGE 2:** Jeg er sgu også sulten.

**Elin-Tone: Læreren:** Her bander vi ikke, lille ven.

**Maya: PIGE 2:** Det må du sgu undskylde.

**Mai: PIGE 3**: Jeg skal tisse

**Vigga: PIGE 4:** Det skal jeg også. Må jeg godt gå i gården?

*Læreren bliver forvirret og tager sig til hovedet.*

**Elin-Tone: Læreren:** Nu må I være rolige.

**Vigga: PIGE 4:** Jamen hr. lærer. Jeg kan virkelig ikke vente.

**Elin-Tone: Læreren:** Så, alle sammen. Vi kan gå ned og tisse om lidt.

**Vilma: Ivan Olsen:** Skal du også tisse?

*Alle børn griner*

**Elin-Tone: Læreren:** Nej, nu må I altså være stille. Hør lige her. En mand har 7 biler. Han køber to ekstra biler. Hvor mange biler har han så i alt?

**August: Virgil:** Alt for mange biler.

**Florian: Frode:** Ja, sikke et miljøsvin.

**PIGERNE FNISER**

**Frede: Topper:** Han skulle hellere købe sig nogle cykler. Jeg kan tegne en cykel til ham med min **magiske blyant.**

**Vilma: Ivan Olsen:** Tror du, han gider ha’ sådan en skæv cykel.

Alle griner.

**Elin-Tone: Læreren:** Nå.. Er der nogen, der har svaret?

**DE TO DRENGE (WADIH OG ELIAS)** har foldet papirflyvere. De rejser sig og kaster dem rundt i klassen.

**Elin-Tone: Læreren:** Nej stop nu. Det dur ikke. Her må man ikke flyve med papir.

**PIGE 4: Vigga:** Papir kan da ikke flyve!!!

*Alle børn griner og kaster med papirfly. Læreren kigger forvirret rundt.*

**August: Virgil** *(til Frode):* Skal du ikke prøve din fidus? Den med remoulademadderne.

**Florian: Frode:** Jep. *(tager remoulademadder op af tasken)* Se her.

*Frode kaster remoulademadder op på tavlen.*

**Elin-Tone: Læreren:** Nej, nu går det næsten for vidt, og så ovenikøbet remoulademadder.

**Artur: Albert:** Se. Nu flipper han helt ud.

**Diya, Maya, Mai,Vigga: PIGE 1+2+3+4:** Åh nej. Han eksploderer.

**Elias, Wadih: Dreng 1 + 2:** I dækning!!!

*Alle børn er helt stille. Læreren tager stille og roligt remoulademadderne og slikker på dem.*

**Elin-Tone: Læreren:** Næste gang vil jeg godt ha’ nutellamadder i stedet for.

**Vilma: Ivan Olsen:** Jeg tager en madkassefuld med i morgen.

*Alle børn griner*

**Elin-Tone: Læreren:** Nå børn. Nu er klokken mange. I har endelig fri. Hav en dejlig dag derude og lav nu ikke for mange narrestreger.

*Alle ud.*

***SCENE 3 (AB)* PÅ PÆREROV I SMEDENS HAVE.**

*Ole Lund Kirkegaard på scenen. Han går og nynner for sig selv. Så sætter han sig igen ved skrivemaskinen og taster løs.*

**OLK (Sofie):** Orv, hvor bliver det dog en god historie. Børn har bare den bedste fantasi. Man skulle aldrig blive voksen. Børn ER bare de bedste.

*Skriver igen.....*

Men hvad så nu?? Hvad skal de hæslige sløngler nu opleve? Jeg er sikker på, at de er sultne. Måske kunne de slå græs for smeden og få lov at spise nogle af hans dejlige æbler, pærer og blommer? Ja, det kan børn da godt li’. Og de her drenge er jo nogle artige børn. Eller hvad tænker I, børn?

* Det lyder altså lidt kedeligt.
* Hæslige sløngler slår bestemt ikke græs.
* Men de spiser helt sikkert æbler, pærer og blommer.
* Mon ikke de går på rov i smedens have?
* Og så kommer Orla Frøsnapper. Og han er helt vildt sur.

**OLK (Sofie):** Nemlig børn. Godt jeg har jer. Pærerov - præcis som da jeg var dreng i Skanderborg. Det gik også ud over smedens have. Nå.... Nu må jeg i gang.....

På scenen befinder drengene sig omkring frugttræerne. De diskuterer, hvordan de skal komme op i træerne, før smeden kommer hjem.

**Albert (Wilfred):** Vi må altså skynde os, inden smeden kommer tilbage fra købmanden. Hvem giver en hestesko?

**Topper (Eddie):** Jeg tror altså ikke, det er nok. Skal jeg tegne en stige med min magiske blyant?

**Virgil (Ella):** Jamen, vi har jo ikke noget, du kan tegne på.

**Ivan Olsen (Otilia):** Jeg er altså ikke så god til at klatre. Jeg falder bare ned og får næseblod.

**Frode (Olivia):** Så gør jeg det. Jeg kan klatre i alle slags træer. Hov. Stå stille. Der kommer nogen.

**Albert (Wilfred):** En gammel kone med en krage i håret?

**Heksen (Juliana):** Go’dav.

**ALLE DRENGENE:** Go’dav.

**Heksen (Juliana):** Er I slet ikke bange for mig?

**ALLE DRENGENE:** Nøhh.

**Heksen (Juliana):** Jeg er ellers en heks. Og jeg kan opfylde ønsker. I må få et ønske hver.

**Topper (Eddie):** Det er meget fint, men det har vi altså ikke tid til. Vi har alt for travlt med at komme op i det træ.

Heksen kigger undrende på drengene - slår ud med armene og går skuffet ud.

**Topper (Eddie):** Nå, hvor kom vi fra. Jo, hvordan kommer Frode op i blommetræet?

**Ivan Olsen (Otilia):** Stop.... Der kommer nogen – igen? Åh nej. Det er min far.

**Hr Olsen (Naja):** Du almægtige. Hvad laver I knægte i smedens have?

**ALLE DRENGENE:** Ikke noget.

**Hr. Olsen (Naja): I**KKE NOGET... Det er for galt. Det er en skandale. Her går jeg og knokler hver eneste dag. Og så går I drenge bare her og driver den af. IKKE NOGET!!! Nej, I kunne lære noget af Tarzan, løvernes konge. Han er et RIGTIGT mandfolk.

**Virgil (Ella):** Ham Tarzan, han er da bare en gammel abemand. (laver abe-lyde)

**Hr. Olsen (Naja):** SÅ ER DET NOK. Det finder jeg mig ikke i. (går med vrede skridt ud af scenen)

**Albert (Wilfred):** Nå gutter. Nu skal vi altså ha os noget frugt. Kom så Frode. Op med dig. Ligesom Tarzan.

**Frode (Olivia):** Ja ja.. Jeg er på vej.

FRODE KRAVLER OP I TRÆET og kaster frugt ned til de andre. Fru Ravn og Irene TV kommer gående forbi og får øje på drengene.

**Irene TV (Mathilde):** Næ hov. Se lige, frøken Ravn. De drenge laver vist narrestreger.

**Frøken Ravn (Filippa):** Narrestreger!? Ih,hvor herligt. Jeg elsker narrestreger. Jeg husker stadig, da vi to lagde en pruttepude på hr. Storms havestol.

(De to damer griner)

**Irene TV (Mathilde):** Hr. Storm er bare en gammel bulderbasse. Men bare de drenge nu ikke får ballade med slagteren.

**Frøken Ravn (Filippa)**: Nej, han er minsandten ikke glad for, at børn sådan plukker pærer uden at få lov.

**Irene TV (Mathilde):** Halløj drenge. Har I fået lov til at plukke pærer hos slagteren?

**Virgil (Ella):** Ja, det kan I tro, vi har. Ikke også, drenge?

**De andre drenge (Wilfred, Otilia, Eddie og Olivia):** Jo jo. Helt sikkert.

**Virgil (Ella):** Hvor skal sådan et par fine damer hen? En tur i parken og nyde det dejlige vejr, måske?

**Frøken Ravn (Filippa):** Ih, sikke nogle søde drenge. De er helt sikkert ikke ude på narrestreger. Kom Irene TV. Nu går vi to hen på markedspladsen og ser noget cirkus.

Damerne går arm i arm ud af scenen. Drengene plukker frugt igen.

Orla Frøsnapper kommer snigende. De ser ingenting. De er travlt optagede af at stjæle frugt.

**ORLA (Jakob):** Nå, I bette lorte. Nu har jeg jer. Og nu skal I saft suseme få en på sinkadusen.

**DRENGENE:** ÅH NEJ, ORLA FRØSNAPPER.

**ORLA (Jakob):** Ja... I er selv ude om det. Når jeg ikke må være med i jeres hemmelige klub, så må I får med den her (den ene næve) - og den her (den anden næve) at bestille.

**Albert (Wilfred)**: Men Orla. Du må godt være med. Vi leder efter en skat.

**Topper (Eddie):** Ja, en mægtig guldskat. Lige her i smedens have.

**Ivan Olsen (Otilia):** Vi skulle bare lige ha’ flyttet al den her frugt først.

**ORLA (Jakob):** Væk med jer. Giv mig den skovl derovre. Så skal I se mig grave efter skatten.

DRENGENE lister fnisende væk, imens ORLA graver løs og snakker med sig selv.

SMEDEN, KØBMANDEN og SLAGTEREN kommer gående. De råber i kor:

**SK (Ludvig, Malte, Mathilde):** HVAD I HEDE HULE LAVER DU KNÆGT?

**ORLA (Jakob):** Graver efter ska-ska-ska-ska-skatten.

**SK (Ludvig, Malte, Mathilde):** GRAVER EFTER SKATTEN? HVA’FOR EN SKAT?

**ORLA (Jakob):** Jamen, BETTE LORTENE sagde, at der var en skat her.

**SK (Ludvig, Malte, Mathilde):** VI SKAL GI’ DIG, SKAL VI. SÅDAN AT GRAVE I PÆNE MENNESKERS HAVE.

Smeden tager Orla i nakken og trækker ham ud af scenen. De andre to følger lige efter.

**Frode (Olivia):** Nå, nu samler vi lidt frugt til turen

**Virgil (Ella):** Hvor skal vi hen, Frode?

**Frode (Olivia):** Vent og se!

***SCENE 4 (Lene)* På markedspladsen**

Ole Lund Kirkegaard på scenen:

**OLK (Alvilda):** Hmmmm.... Ja, det blev rigtig godt. Jeg er så glad for min historie. Men jeg sidder lidt fast i nu. Hvor skal de egentlig hen, de drenge? Kunne det være sjovt, hvis de gik i Netto? Måske møder de Irene Tv og Frøken Ravn. Eller den sure hr. Storm? Netto er da et sjovt sted, ikke børn?

**BØRNENE PÅ SKÆRMEN:**

* Nej Ole, den må du altså længere ud på landet med. - **Leonora**
* Børn gider ikke i Netto. De vil hellere i cirkus. - **Albert**
* Ja, cirkus – og en markedsplads. - **Anton Elias**
* Med masser af cirkusartister. Den oversavede dame. **Sylvester**
* Og verdens stærkeste mand **Leonora**
* Men der skal også være en skurk. En rigtig grum tyveknægt. **Albert**

**OLK (Alvilda):** Tak børn, nu ved jeg, hvordan vi kommer videre med historien. Mange tak for hjælpen. Ja, så må Frode, Ivan, Albert, Topper og Virgil en tur på markedspladsen. Der er helt sikkert mange sjove ting, de kan opleve. Og mon ikke nogen kommer galt afsted? Nå… Jeg må skrive videre…. Kan I lige være stille, så jeg kan høre mig selv tænke?

Ole Lund Kirkegaard skriver løs på skrivemaskinen

...

**SCENE 4: PÅ MARKEDSPLADSEN**

Drengene kommer gående ind på scenen.

**Frode (Sigurd):** Da jeg sad oppe i træet, kunne jeg se en stor plakat på købmandens hjørne. Der stod: Kom i Circus Benito på den store markedsplads.

**DE ANDRE FIRE DRENGE (Camille, Johan G, Magne, Aske):** Jaaaaahhhh.... Vi elsker cirkus.

**Frode (Sigurd):** Kom. Her er cirkusteltet. Kom med indenfor. Vi sætter os på første række.

**DIREKTØR BARDINO (Johan A):** Mine ærede publikum. Mine ærede damer og herrer og små bitte, yndige børn. Velkommen til Cirkus Benitos forestilling i denne smukke by.

*Alle klapper.*

**DIREKTØR BARDINO (Johan A):** Lad mig præsentere første store nummer. Det er selveste MISTER STRONG, verdens absolut stærkeste mand.

*MISTER STRONG kommer ind. Han går hen til vægtstangen. Spiller med musklerne. Bukker for publikum. Han kan have replikker:*

**MISTER STRONG (Avra):** Pas på. Nu løfter jeg den tungeste vægtstang i verden. Hold jer for øjnene. Jeg er så stærk, at man kan blive blind af at kigge på det.

MISTER STRONG løfter vægtstangen, som er meget meget tung. Da han smider den igen bukker han – og alle klapper. Så tager han vægtstangen i en hånd og går ud.

**Drengene i kor (Sigurd, Camille, Johan G, Magne, Aske):** ØØØØØJ.

**DIREKTØR BARDINO (Johan A):** Giv en stor hånd til MISTER STRONG. Og nu mine damer og herrer. Nu skal I se et stur stur nummer. De akrobatiske trillinger, som vil lave stor stor akrobatik.

Akrobaterne kommer ind og laver stor akrobatik. Alle klapper

**Drengene i kor (Sigurd, Camille, Johan G, Magne, Aske:** ØØØØØJ.

**Albert (Camille)**: Nøj, hvor er det altså skægt at være i cirkus.

**Virgil (Johan G):** Bare jeg var lige så stærk som Mister Strong.

**Topper (Magne):** Eller lige så dygtig som Carlo Androkles.

**Ivan Olsen (Aske)**: Se. Der er tøserne. De sidder og hvisker. Mon de hvisker om os?

*Pigerne hvisker, peger og griner.*

**Frode (Sigurd):** Mon tøserne kan komme i kassen til den oversavede dame?

**Albert (Camille):** Måske kan Mister Strong hive dem i rottehalerne?

**Virgil (Johan G):** Eller vi kunne putte dem i kanonkongens kanon og skyde dem til Skanderborg.

**DIREKTØR BARDINO (Johan A):** Og nu - mine herskaber - nu til aftenens højdepunkt. Her skal I se kanonkongen Don Kraus. Han sætter livet på spil, når han fyrer sig selv ud af denne livsfarlige kanon. Pas på. Hold på hat og briller, spædbørn og gebisser. Dooooooon Kraus…

Don Kraus kommer ind med en kappe på. Han går rundt på scenen og bukker og gør klar til affyring.

**Don Kraus (Sylvester):** Hold jer for ørerne alle sammen. Jeg gør klar til affyring. Men… hvad er det, der ligger nede i min kanon? Eller rettere sagt… Hvem er det???? Og hvem har allerede tændt lunten???? Åååååh nej…. Duk jer alle sammen.

Don Kraus krummer sig sammen og holder sig for ørerne… På skærmen et kæmpe brag, idet kanonen fyres af og Orla Frøsnapper flyver hen over skærmen i røg og damp….

**Don Kraus (Sylvester):** Hvem i alverden var den starut?

**Albert (Camille):** Det var Orla Frøsnapper. Sikke han kunne flyve

**Pigerne (Julie + Alba):** Åh nej, stakkels Orla. Det er garanteret drengene, der har lavet narrestreger.

**Virgil (Johan G):** Hov hov hov. Hørte I, hvad pigerne sagde?

**Topper (Magne):** Pas på, tøser. Ellers pudser vi vores tohovedede drage på jer.

**Ivan Olsen (Aske):** Hva’for’en drage?

**Topper (Magne):** Shhh.....

**Pigerne (Julie + Alba):** I LYVER. I HAR IKKE NOGEN DRAGE

**Drengene (Sigurd, Camille, Johan G, Magne, Aske:** JO VI HAR

**Pigerne (Julie + Alba):** NÆ, NEJ.

(her kunne udvikle sig et råbekor - gentager 5 gange rytmisk)

**Frode (Sigurd):**Har vi en tohovedet drage?

**Topper (Magne):** Det har vi lige om lidt. (han tager sin magiske blyant – og tegner

*Drengene står i en rundkreds og griner. Pigerne går over til dem.*

**Pigerne (Julie+Alba):** Nå, hvor er så den drage?

**Drengene (Sigurd, Camille, Johan G, Magne, Aske):** Den er smuttet. Kom med. Vi finder den.

***SCENE 5 (Sine og Sara) ved møllen***

Ole Lund Kirkegaard sidder ved skrivemaskinen og skriver løs. Så kigger han op - rejser sig og vender sig mod publikum:

**Ole Lund Kirkegaard (Noah):** Ih, hvor er det dog spændende med den drage. Min historie er næsten færdig. Jeg tror, det bliver en virkelig god bog, som mange børn og voksne vil læse. Måske vil jeg kalde den: De hæslige slønglers klub, nu med tøser, bøller, cirkusartister og drage... Naarrhh... Måske er det lidt for langt. Hmm... Og hvordan skal det dog ende, det hele? Jeg spørger lige børnene en sidste gang:

BØRNENE PÅ SKÆRMEN:

* Måske kunne drengene og pigerne blive venner til sidst. (Mohammed)
* Ja, jeg kan bedst lide, når vi er venner (Karoline)
* Kunne de ikke mødes ved Møllen? (Joel)
* Jo, og så finder de dragen. (Solvej)
* Dragen kan blive deres kæledyr (Anna)
* Og den kan bo i den hemmelige hule (Aksel)

**OLK (Noah):** Nemlig børn. Nemlig. Det bliver en storartet slutning.

Ole Lund Kirkegaard sætter sig igen ved skrivemaskinen og skriver løs på tasterne.

De fem drenge og en flok piger står ved møllen. Orla står og lurer lidt bag en busk. Mølleren kommer forbi.

**Mølleren (Aksel):** Hvad laver I her, børn? Det er ikke en legeplads.

**Frode: (Marie)** Vi ...øh... vi skulle bare lige finde en drage.

**Mølleren (Aksel)**: En drage. Sikke noget pjat. Drager findes ikke. Kan I så skrubbe af og lade mig få lidt arbejdsro. *(Mølleren går igen)*

**PIGE 3 (Solvej)** (henvendt til drengene): Ha, hør selv, hvad mølleren siger. Drager findes ikke. Så kan I lære det.

**Ivan Olsen (Joel):** Det er altså rigtig nok. Den findes. Den må være her et sted.

**PIGE 1 (Karoline):** Nå, men hvor ER så den drage?

**PIGE 2 (Sheila):** I praler bare, og I er fulde af løgn.

**Albert (Jakob):** Den er altså god nok. Vi SÅ en drage.

**Virgil (Mohammed):** Og den har to hoveder

**Frode (Marie):** Og syv ben

**Ivan Olsen (Lærke):** Og den siger BØØØØØØV

**Topper (Anna):** Vi kan måske gå efter lugten, for den lugter temmelig dårligt.

**PIGE 4 (Elisa)**: Mand, hvor I altså lyver.

**Albert (Jakob):** Pas nu på piger. Drager kan lugte, hvis man er bange.

**Virgil (Mohammad):** Og deelsker at spise ild.

**Frode (Marie):** Og prinsesser og tøser.

**Ivan Olsen (Lærke):** Så måske har den lyst til at smage lidt på jer.

**Topper (Anna):** Løb I hellere jeres vej, bette tøser.

**PIGE 1 (Karoline):** I spiller bare smarte.

**PIGE 2 (Sheila)**: Hvor er det bare helt vildt typisk.

**PIGE 3 (Solvej):** Ja, hvor er det bare helt vildt typisk drenge at spille smarte og lyve og prale.

BØØØØØØØØØØØV lyder det.

**Alle råber:** HVAD VAR DET?

**Mølleren (Aksel) kommer løbende:** Ja, hvad søren var det? Hvem, hvad, hvor? Hvad er det for en larm?

BØØØØØØØØØØØV lyder det igen

*Alle kigger lige ud*

BØØØØØØØØØØØV lyder det igen.

*Alle kigger til højre*

BØØØØØØØØØØØV lyder det igen

*Alle kigger til venstre*

BØØØØØØØØØØØV lyder det igen

*Alle kigger op*

**ORLA (Joel) kommer løbende ud fra busken:** HJÆÆÆÆÆÆLP, moooaarrr - jeg er bange. Må jeg være her sammen med jer?

**Albert (Jakob):** Vi sagde jo, vi har en drage.

**Virgil (Mohammad):** Nu tror I vel på os?

**Mølleren (Aksel)**: Det var ligegodt kattens, børn. Sikke dog en overraskelse. I må se at få fundet drage, inden den brænder min mølle ned, HØHØ.

Alle “lugter” for at finde dragen. De snuser rundt på scenen.

*De får øje på dragen. Frode går hen og samler den op. Han sætter den forrest på scenen.*

**Frode (Marie):** Nåh... Der er du, bette ven.

**Topper (Anna): (**holder sig for næsen) Pas på piger. Den spiser faktisk kun ild og prinsesser.

**PIGERNE:** Vi er aldeles ikke prinsesser.

**Albert (Jakob):** Nej, I er tøser.

**PIGE 4: (Elisa)** Skal vi ikke holde op med at skændes og være venner?

**PIGE 1 (Karoline):** Jeg kunne godt tænke mig at lege med jer alle sammen – og jeres drage.

**Ivan Olsen (Lærke):** Hey alle sammen. Se, der sidder Orla. Måske vil han være med.

**PIGE 2 (Sheila):** Hej Orla. Du var megasej, da du fløj ud af kanonen.

**Virgil (Mohammad):** Du må gerne være med til at lege. Vi kan måske lege Sten-Saks-Papir?

**ORLA (Joel):** Fedt. Den leg kender jeg godt. Jeg vil gerne lege med. Jeg var altså lidt bange før.

**Frode (Marie):** Hvad siger I, hæslige slyngler? Kan piger og bøller også være hæslige?

**ALLE:** JAAAAAHHHHHH

**Topper (Anna): -** og kan de være slyngler?

**ALLE:** JAAAAAHHHHHH

**Ivan Olsen (Lærke):** Så er I hermed alle sammen med i vores klub.

**Pigerne:** Jaaa,I er seje

**Albert (Jakob):** Lad os nu komme i gang med at lege og have det sjovt.

Pigerne og drengene leger. Når legen har været i gang et kort stykke tid, så kommer der flere og flere børn på scenen. Nogen siger: Må jeg være med? Nogen siger: Du må godt være med. Til sidst er alle på scenen og klar til afslutningssang.

…

Afslutningssang...